Benezuela no cambiará a suya constituzión
#000002
"Con o corazón les ne digo, tiego barias oras debatiendo-me en un dilema. Ya salié d'o dilema y soi tranquilo, aspero que os benezolanos tamién" siñaló Chávez. "No se troben tristos nian amorgallaus", dizió o chene d'estau a os suyos seguidors. "Agora benezolanos y benezolanas confiamos en as instituzions", afirmó o presidén en una conferenzia de prensa transmitida en a cadena nazional de radio y telebisión.
#000003
Chávez felizitó a os suyos adbersario por a bitoria, pero adbirtió que "nusatros somos feitos para una baralla luenga". A reforma estió presentada en dos bloques a os eleutors. El A, feito por 46 articlos proposaus por Chávez, y o B en feito por 23, proposaus por l'asambleya nazional. O primer estió refusau por o 50,7% d'os botos y o segundo por o 51,05%, seguntes os datos ofizials.
#000004
L'abstenzión estió d'o 44,11% d'os eleutors. Cuan o presidén d'o CNE anunzió o resultau adberso a la reforma d'a carta magna, una clamor puyó en a ziudat de caracas y milentas de personas salión t'as carreras a fer borina. Os estudians espleitón en goyo, con as mans puyadas, en escuitar o boletín ofizial que dio a bitoria a o "no" en o referendo.
#000005
O mobimiento por o "No" estió liderau por o mobimiento estudiantil, naxiú en mayo pasau en no renobar-se a lizenzia d'a canal opositora RCTB. Antiparti, rezibió o refuse d'o ex-ministro d'esfensa y emblematico cheneral, Raúl Baduel, que lideró o mobimiento zibico melitar que remató o golpe de 2002 y fazió tornar a Chávez ent'o poder.
#000006
Tamién estió apoyau por una disidenzia chabista integrada por o partiu sozialdemocrata "podemos", barios inteleutuals y dica a suya propia ex-esposa María Isabel Rodríguez, que estió constituyén en 1999.Baduel demandó a o país d'estar alerta debán d'a posiblidat de que Chávez impose os cambios por atros meyos diferens a l'asambleya constituyén.
#000007
Dimpués d'a suya reeleczión, l'asambleya nazional -feita de traza zenzera por chabistas por o boicoteo a as lechislatibas d'o 2005-, dio a Chávez o poder de lechislar por decreto mientres 18 meses sobre barios temas, a trabiés d'una lei abilitán. Baduel combidó a o "pueblo a superar ista fase (de confrontazión) y remontar-la chuntos en una asambleya constituyén".
#000008
"Asinas se dexará luen ta siempre o totón d'as dos benezuelas" sozrayó o militar en rueda de prensa dimpués de conoixer os datos ofizials d'a botazión. A constituzión impide a Chávez presentar una nueba iniziatiba de reforma constituzional mientras a suya estacha en o gubierno, encara que encara puet comboyar a una asambleya constituyén.
#000009
Estoi que esto contromuestra que chavez no ye un dictador. Garra dictador pierde unas eslezions.
No me fa goyo d'estar un 'conspiranoico' sin pruebas firmes, pero fe-te cuenta:En o zaguer resultau que salió antis d'os definitibos se dizió que a 'no' yera ganando por un 67%, y en 4 oras pasó a estar nomás un 51%.O ministro d'esfensa, o siñor Gustavo Rangel, fa uns diyas dizió que o peligro d'un pronunziamiento popular-militar si ganaba o 'si' yera muito altero, pero que ya eba parau cuenta d'a situazión y eba parau os exerzitos. Para cuenta que sabeban que si ganaba o 'sí', podrian salir perdendo.Reyalmén, yo me pienso que ye o resultau que más ha benefiziau a Chávez. Una bitoria ese desembolicau en un pronunziamiento que posiblemén ese esbarrau en una guerra zibil, mientres que una derrota muito ampla ese deixau en muito mal puesto a Chávez. Antiparti d'ixo: o 'si' tenió un diya más de campaña eleutoral que no o 'no', por lei de Chávez. O 'si' podeba estar propagandau en toz os meyos, o 'no' nomás en beluns. Bels diyas antis d'a botazión Chávez dizió que 'os que botasen 'no' tendrían denzima o peso d'o plomo que él mesmo iba a ficar-ie'. Y fa no guaire tamién Chávez dizió que 'os estudians unibersitaires yeran o parasito d'a soziedat'.Tamién ye berdat que son estaus, aparentemén, os comizios más 'legals' con Chávez, con a presenzia d'o mayor numero d'obserbadors internazionals. Mesmo en a ziudat de Guacara a guardia nazional de Chávez, arrestó a uns chavistas que yeran mirando de fer trampas.
#000010
Estoi que esto contromuestra que chavez no ye un dictador. Garra dictador pierde unas eslezions.
#000011